KIRJALLINEN KYSYMYS E-3383/02

esittäjä(t): Olivier Dupuis (NI) komissiolle

(28. marraskuuta 2002)

Aihe: Kidutuksen käyttö Venäjän Federaatiossa

Andrei Viktorovit Osentugov ja Aleksei Vladimirovit ikin, kaksi ryöstöstä epäiltyä, 17-vuotiasta Venäjän federaation kansalaista, pidätettiin 5. maaliskuuta 2002 ja siirrettiin kaksi päivää myöhemmin Ninij Novgorodin kaupungin Sormovskin piirin virallisen syyttäjän määräyksestä Ninij Novgorodin alueelliseen tutkintavankilaan (sledstvennyj izoljator) IZ-52/1.

Tutkintavankilassa kaksi aikuista vankia, joista toinen oli Petrov Mihail Germanovit, tiettävästi kidutti Osentugovia ja ikiniä ilman, että vanginvartijat olisivat puuttuneet asiaan, pakottaakseen nämä tunnustamaan muita ryöstöjä. Vangittujen poikien vanhemmat pyysivät vankilan johtoa tutkimaan asiaa, mutta johto ei suostunut pyyntöön vaan vastasi, ettei tutkimusten aloittaminen ollut tarpeen. Sisäministeriö käynnisti sen jälkeen Andrei Viktorovit Osentugovin ja Aleksei Vladimirovit ikinin pahoinpitelyä koskevan rikosoikeudellisen menettelyn ja aloitti viralliset tutkimukset. Ninij Novgorodin Sormovskin piirin tuomioistuimen tuomari Grigoriev kuitenkin tuomitsi 21. lokakuuta 2002, virheellisten menettelytapojen (esimerkiksi puolustuksen todistajien todistajanlausuntoja ei oltu kirjattu oikeudenkäynnin pöytäkirjaan) sävyttämän oikeusjutun päätteeksi, Osentugovin ja ikinin ryöstöstä kahdeksaksi vuodeksi vankeuteen näiden kidutuksen vuoksi antamien tunnustusten perusteella.

Voiko komissio ilmoittaa, onko sillä hallussaan tietoja edellä mainitusta, Venäjän federaatiossa ilmenneestä vakavasta ihmisoikeusloukkauksesta, jonka tapaisia on tullut ilmi jo useita? Voiko komissio ilmoittaa, mihin toimiin se on ryhtynyt tai aikoo ryhtyä, jotta Osentugovin ja ikinin oikeudenkäynti tarkistettaisiin oikeudenmukaista oikeudenkäyntiä koskevien, kansainvälisesti tunnustettujen sääntöjen perusteella? Koska Venäjän federaation oikeuslaitoksen toiminnassa on ilmennyt epäkohtia lukemattomissa muissakin tapauksissa, katsooko komissio, että sen on tarpeen tarkistaa Venäjän federaation suhteen noudattamaansa politiikkaa?

Christopher Pattenin komission puolesta antama vastaus

(20. joulukuuta 2002)

Komissiolla ei ole tarkkoja tietoja tästä tapauksesta. Komissio on kuitenkin erittäin tietoinen puutteista, jotka vaikuttavat Venäjän oikeus- ja vankilajärjestelmään, ja yhtyy parlamentin jäsenen esittämään huolenaiheeseen vankien kidutuksesta ja muista väärinkäytöistä, jotka käyvät ilmi merkittävien valtioista riippumattomien ihmisoikeusjärjestöjen kertomuksista.

Komissio on jatkuvasti korostanut, että on Venäjän edun mukaista kehittää yhteiskuntaa, joka perustuu demokratian periaatteiden ja ihmisoikeuksien kunnioittamiseen. Riippumattoman, objektiivisen ja tehokkaan oikeuslaitoksen kehittäminen ja lujittaminen on välttämätöntä tässä suhteessa. EY:n/EU:n rahoitustukea on kohdennettu entistä enemmän Venäjällä käynnissä olevan oikeuslaitoksen uudistuksen tukemiseen, joka koskee muun muassa tuomareiden, tuomioistuimen hallintovirkamiesten, ulosottomiesten ja muiden oikeudellisen alan ammattilaisten koulutusta. Jopa 10 miljoonaa euroa on jaettu TACIS-ohjelman kautta tähän tarkoitukseen. Vastaavasti ihmisoikeuksien edistäminen Venäjällä on edelleen ensisijainen painopistealue demokratiaa ja ihmisoikeuksia koskevan eurooppalaisen aloitteen (EIDHR) puitteissa, jossa Venäjä on määritelty kohdemaaksi kaudella 2002/2004.

Poliittisemmalla tasolla Venäjän kanssa käytävässä tiiviissä poliittisessa vuoropuhelussa unioni tuo edelleen esille Venäjän ihmisoikeuksia koskevat huolenaiheensa, mukaan luettuina oikeus asianmukaiseen oikeudenkäyntiin ja tarve ehkäistä kidutusta. Tässä yhteydessä unioni korostaa edelleen, että tehokkaan kumppanuuden, jota unioni ja Venäjä yrittävät rakentaa, on välttämättä perustuttava tiettyihin perustaviin ydinarvoihin, joihin kuuluu ihmisoikeuksien täysimääräinen kunnioittaminen Venäjän ratifioiminen tärkeimpien kansainvälisten ja eurooppalaisten ihmisoikeussopimusten mukaisesti. Unioni puolestaan edistää jatkossakin tätä tukevia muita toimia Euroopan neuvostossa ja Euroopan turvallisuus- ja yhteistyöjärjestössä (ETYJ).